b"\n_START_ARTICLE_\nImerethi\n_START_SECTION_\nLoodus\n_START_PARAGRAPH_\nPiirkonda \xc3\xbcmbritsevad p\xc3\xb5hjas Suur-Kaukasuse Rat\xc5\xa1a ahelik ning idast Surami ahelik. Madalamad alad j\xc3\xa4\xc3\xa4vad l\xc3\xa4\xc3\xa4nde, kus m\xc3\xa4gialad l\xc3\xa4hevad \xc3\xbcle Kolhethi madalikuks. Piirkonna k\xc3\xb5rgeim tipp on 2850-meetrine Mephistskharo ning l\xc3\xa4\xc3\xa4nes madalaim Rioni org (27 meetrit \xc3\xbcle merepinna)._NEWLINE_Peamisteks j\xc3\xb5gedeks on Rioni ja tema vasakpoone lisaj\xc3\xb5gi Kvirila._NEWLINE_Esineb \xc3\xbcleujutusi, maav\xc3\xa4rinaid, maalihkeid._NEWLINE_Madalamatel l\xc3\xa4\xc3\xa4nepoolsetel aladel v\xc3\xb5imaldab vahemereline kliima kasvatada teep\xc3\xb5\xc3\xb5sast ning l\xc3\xa4histroopilisi puuvilju (tsitruselisi), idas viinamarju. M\xc3\xa4gedes levivad metsad ning alpi niidud.\n_START_SECTION_\nRahvastik\n_START_PARAGRAPH_\nImerethia elanikud on grusiinide subetnos. Grusiinide perekonnanimed l\xc3\xb5pevad harilikult liitega -\xc5\xa1vili ('poeg'), imerethialaste perekonnanimi aga liitega -dze (n\xc3\xa4iteks Nikolai T\xc5\xa1ehidze)\n_START_SECTION_\nAjalugu\n_START_PARAGRAPH_\nImerethi kui ajalooline piirkond h\xc3\xb5lmab Rioni j\xc3\xb5e keskjooksul Kolhida madaliku ja seda \xc3\xbcmbritsevate m\xc3\xa4gede ala. Ajalooliseks keskuseks ja pealinnaks on olnud Khuthaisi._NEWLINE_975\xe2\x80\x931442 oli Imerethi \xc3\xbchendatud Gruusia koosseisus. Seej\xc3\xa4rel oli omaette kuningriik, mis 1555. aastal langes T\xc3\xbcrgi \xc3\xbclemv\xc3\xb5imu alla._NEWLINE_1804. aastal sai Imerethist Venemaa protektoraat ja aastal 1810 liideti ta Venemaaga._NEWLINE_Gruusia 1. j\xc3\xa4rgu haldus\xc3\xbcksused_NEWLINE_Abhaasia\xc2\xa0\xc2\xb7  Ad\xc5\xbeaaria\xc2\xa0\xc2\xb7  Guria\xc2\xa0\xc2\xb7  Imerethi\xc2\xa0\xc2\xb7  Kahhethi\xc2\xa0\xc2\xb7  Khvemo Kharthli\xc2\xa0\xc2\xb7  Mtshetha-Mthianethi\xc2\xa0\xc2\xb7  Rat\xc5\xa1a-Let\xc5\xa1humi ja Khvemo Svanethi\xc2\xa0\xc2\xb7  Samegrelo\xe2\x80\x93Zemo Svanethi\xc2\xa0\xc2\xb7  Samtshe-D\xc5\xbeavahhethi\xc2\xa0\xc2\xb7  \xc5\xa0ida Kharthli\xc2\xa0\xc2\xb7  Thbilisi"